ADHDનાં નિદાન માટે બાળકમાં ઉપર જણાવેલાં બધાં જ લક્ષણો હોવા જરૂરી નથી. કેટલાંક બાળકોમાં માત્ર પહેલાં પ્રકાર પૈકી પાંચ કે તેથી વધુ લક્ષણો હોય તો તેવાં બાળકોમાં બેધ્યાનપણું પ્રબળ હોય. કેટલાંકમાં બીજા પ્રકાર પૈકી સાત કે તેથી વધુ લક્ષણો હોય તો તેવા બાળકોમાં અતિસક્રિયતા/અતિઆવેગપણું પ્રબળ હોય. ત્રીજા પ્રકારમાં પહેલાં તથા બીજા બંને પ્રકારમાંથી થોડાં થોડાં એમ મિશ્ર લક્ષણો હોય તો એવાં બાળકો બેધ્યાન પણ હોય અને અતિસક્રિય પણ હોય.